smcproject/ml-wiki-sentences huggingface dataset:
എങ്കിലും ഒരമ്പതു വർഷത്തിനുശേഷമെങ്കിലും (അതായത് 2000-മാണ്ടോടെ) അത്തരത്തിലൊരു കംപ്യൂട്ടർ വികസിപ്പിക്കാനാകുമെന്ന് ടൂറിങ് പ്രതീക്ഷിച്ചിരുന്നു.
പക്ഷേ, ജയിക്കാൻ എളുപ്പമെന്നു തോന്നാവുന്ന ഈ പരീക്ഷയിൽ ഇന്നുവരെ ഒരു കംപ്യൂട്ടറിനും വിജയം കൈവരിക്കാനായിട്ടില്ല; ലാങ്ഗ്വേജ് അനലൈസെറും മറ്റും ഉപയോഗിച്ച് ഇംഗ്ലീഷ് ഭാഷയിൽ 'സംഭാഷണം' നടത്താനാവുന്ന എലിസയ്ക്കു പോലും ടൂറിങ് ടെസ്റ്റ് കടമ്പ ഇന്നുവരെ തരണം ചെയ്യാൻ കഴിഞ്ഞിട്ടില്ല.
ഒരു വ്യക്തിയുടെ ബുദ്ധിശക്തിയുടെ അളവുകോലായി അയാളുടെ പദാനുപദ-പ്രയോഗ ചാതുരി ഉപയോഗപ്പെടുത്താം എന്ന പ്രമാണത്തിലധിഷ്ഠിതമാണ് ടൂറിങ് ടെസ്റ്റ്.
യഥാർഥത്തിൽ കംപ്യൂട്ടറിന് ചിന്താശക്തിയും ബുദ്ധിശക്തിയും ഉണ്ടോ എന്ന പ്രശ്നത്തിന് അനുകൂലമായോ പ്രതികൂലമായോ തെളിവുകൾ നൽകാൻ പ്രാപ്തിയുള്ള വസ്തുനിഷ്ഠമായ ഒരു പരീക്ഷ മാത്രമാണ് ടൂറിങ് ടെസ്റ്റ് എന്നു പറയാം.
ടെസ്റ്റിൽ വിജയം നേടിയാൽ ബുദ്ധിയുണ്ടെന്നോ, പരാജയപ്പെട്ടാൽ ചിന്താശക്തി ഇല്ലെന്നോ, അർഥമില്ല.
ബുദ്ധിയുണ്ടെങ്കിലും ചോദ്യകർത്താവിനെ തെറ്റിദ്ധരിപ്പിക്കാനായില്ലെങ്കിൽ പരാജയം സുനിശ്ചിതമാണ്.
മറിച്ച്, ബുദ്ധിയില്ലെങ്കിലും കംപ്യൂട്ടർ തോന്നിയ മട്ടിൽ (at random) നൽകുന്ന മറുപടികൾ ശരി ഉത്തരങ്ങളാണെങ്കിൽ വിജയം ഉറപ്പാണുതാനും വിമർശനങ്ങൾ
പ്രത്യയശാസ്ത്രപരമായി വളരെയധികം വിമർശനങ്ങൾ ടൂറിങ് ടെസ്റ്റിന് എതിരായി ഉയർന്നുവന്നിട്ടുണ്ട്.
അവയിൽ പ്രശസ്തമായ രണ്ടെണ്ണമാണ് നെഡ് ബ്ലോക്കിന്റെ ജ്യൂക്ബോക്സ് ഒബ്ജക്ഷനും' ജോൺ സീളിന്റെ ചൈനീസ് റൂം ഒബ്ജക്ഷനും'.
ഏതു ടൂറിങ് ടെസ്റ്റിനും ഒരു നിശ്ചിത സമയ പരിധി ഉണ്ടായിരിക്കുമല്ലോ.
ഈ സാന്ത (finite) ഇടവേളയിൽ ചോദ്യകർത്താവിന് സംഭാഷണത്തിനായി' ഉപയോഗിക്കാവുന്ന അക്ഷരങ്ങളുടേയും അവ കൊണ്ട് സൃഷ്ടിക്കാവുന്ന വാക്യങ്ങളുടേയും (അക്ഷര ശൃംഖല) എണ്ണവും, ഓരോ ചോദ്യത്തിനും നൽകാവുന്ന മറുപടികളുടെ എണ്ണവും സാന്തമായിരിക്കും.
തന്മൂലം കംപ്യൂട്ടറിന് സംഭാഷണത്തിനായി' ഉപയോഗിക്കേണ്ടിവരുന്ന അക്ഷരങ്ങൾ, വാക്കുകൾ, വാക്യങ്ങൾ എന്നിവ ഉൾപ്പെടുത്തി ഒരു സാന്ത ചരം (finite set) സൃഷ്ടിച്ച്, അതിന്റെ അടിസ്ഥാനത്തിൽ സംവാദത്തിലേർപ്പെടാവുന്ന രീതിയിൽ കംപ്യൂട്ടറെ പ്രോഗ്രാം ചെയ്യാനായാൽ, പ്രസ്തുത കംപ്യൂട്ടറിന് ടൂറിങ് ടെസ്റ്റ് അനായാസേന ജയിക്കാനാകും; എന്നാൽ, യഥാർഥത്തിൽ അതിന് ബുദ്ധിശക്തി ഇല്ലതാനും.
ഇതാണ് ജ്യൂക്ബോക്സ് ഒബ്ജക്ഷൻ' എന്ന പേരിൽ അറിയപ്പെടുന്നത്.
ഇംഗ്ലീഷ് ഭാഷ മാത്രം മനസ്സിലാക്കാൻ കഴിയുന്ന ഒരു വ്യക്തി തനിച്ചൊരു മുറിയിലിരിക്കുന്നു എന്നു കരുതുക.
ചൈനീസ് ഭാഷയിലെ ചിഹ്നങ്ങളുപയോഗിച്ച് എങ്ങനെ വാക്യങ്ങൾ തയ്യാറാക്കാം എന്നു പ്രതിപാദിക്കുന്ന ഒരു നിയമാവലിയും(rule book) അയാളുടെ കൈവശമുണ്ടെന്ന് സങ്കല്പിക്കുക.
ഇയാളുമായി ചൈനീസ് ഭാഷയിൽ മുറിക്കു പുറത്തു നിന്ന് ഒരാൾ സംഭാഷണത്തിലേർപ്പെട്ടാൽ', റൂൾ ബുക്കുപയോഗിച്ച്, മുറിക്കുള്ളിലെ വ്യക്തിക്ക്, ചൈനീസ് ഭാഷയിൽത്തന്നെ ചോദ്യങ്ങൾക്ക് മറുപടി നൽകാനാകും.
തന്മൂലം പുറത്തുള്ള വ്യക്തി മുറിക്കുള്ളിലെ വ്യക്തിക്കും ചൈനീസ് ഭാഷ മനസ്സിലാക്കാൻ ശേഷിയുണ്ടെന്ന് കരുതുന്നു; എന്നാൽ, മുറിക്കുള്ളിലെ വ്യക്തിക്ക് ചൈനീസ് ഭാഷ മനസ്സിലാക്കാൻ ശേഷിയില്ല എന്നതാണ് വാസ്തവം.
ഇതുപോലെ വിവർത്തന രീതിയിൽ പ്രവർത്തിക്കാൻ പ്രാപ്തിയുള്ള ഒരു കംപ്യൂട്ടർ സജ്ജമാക്കിയാൽ കാര്യഗ്രഹണശേഷിയില്ലെങ്കിൽപ്പോലും അതിന് ടൂറിങ് ടെസ്റ്റിൽ വിജയിക്കാനാവും.
ഇതാണ് ചൈനീസ് റൂം ഒബ്ജക്ഷൻ' എന്നറിയപ്പെടുന്നത്.
ഭാവിയിൽ ഇത്തരത്തിലുള്ള കമ്പ്യൂട്ടറുകൾ സ്രുഷ്ടിക്കപ്പെടുമെന്ന് ട്യൂറിംഗ് കണക്കുകൂട്ടിയിരുന്നു.
അദ്ദേഹം പറഞ്ഞത് 2000 ഇൽ  109  ബിറ്റ്സ് ( ഏതാണ്ട് 120 മെഗാബൈറ്റ്) മെമ്മറിയുള്ള  കമ്പ്യൂട്ടറുകൾ ഈ ടെസ്റ്റ് അഞ്ചുമിനിട്ടോളം ചോദ്യകർത്താവിനെ സംശയത്തിൽ നിർത്താൻ സാധിക്കുമെന്നാണ്.
ഇപ്പോൾ ചില ഗവേഷണങ്ങൾ പറയുന്നത് 2029 ഇൽ ഇത് പറ്റുമെന്നാണ്.
ഇതിനെ ചേദ്യം ചെയ്ത് ചില പന്തയങ്ങൾവരെയുണ്ട്.
സാങ്കേതിക വളർച്ച മൂലം ഭാവിയിൽ ചിലപ്പോൾ കംപ്യൂട്ടറുകൾക്ക് ടൂറിങ് ടെസ്റ്റ് ജയിക്കാനായേക്കാം.
പക്ഷേ, അത്തരമൊരവസ്ഥ സംജാതമായാൽ അതിൽ നിന്ന് എന്ത് നിഗമനത്തിലെത്താം എന്ന കാര്യം ഇന്നും കംപ്യൂട്ടർ മേഖലയിലെ ചൂടുള്ള ഒരു ചർച്ചാവിഷയമായി അവശേഷിക്കുന്നു.
അവലംബം ↑ Saygin 2000 .
sfn error: no target: CITEREFSaygin2000 ( help ) ↑ ↑ അധിക വായനയ്ക്ക് .
പുറം കണ്ണികൾ Turing Test Page The Turing Test - an Opera by Julian Wagstaff ടൂറിങ് ടെസ്റ്റ് ഓപ്പൺ ഡയറക്റ്ററി പ്രൊജക്റ്റിൽ The Turing Test - How accurate could the turing test really be?
The Turing test entry  in the Stanford Encyclopedia of Philosophy Turing Test: 50 Years Later Archived 2011-04-09 at the Wayback Machine .
reviews a half-century of work on the Turing Test, from the vantage point of 2000.
Bet between Kapor and Kurzweil , including detailed justifications of their respective positions.
Why The Turing Test is AI's Biggest Blind Alley Archived 2008-06-19 at the Wayback Machine .
by Blay Witby TuringHub.com Take the Turing Test, live, online Jabberwacky.com Archived 2005-04-11 at the Wayback Machine .
An AI chatterbot that learns from and imitates humans New York Times essays on machine intelligence part 1 Archived 2004-08-16 at the Wayback Machine .
and part 2 Archived 2004-08-16 at the Wayback Machine .
"Machines Who Think", on  season 2 , episode 5 of Scientific American Frontiers .
Wiki News: "Talk:Computer professionals celebrate 10th birthday of A.L.I.C.E."
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൂറിങ് ടെസ്റ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൂറിയ അലൗയി ഇംഗ്ലീഷ് വിലാസം https://ml.wikipedia.org/wiki/Touria_Alaoui ടൂറിയ അലൗയി
ഒരു മൊറോക്കൻ അഭിനേത്രിയാണ് ടൂറിയ അലൗയി (ജനനം സെപ്റ്റംബർ 21, 1970 Ouarzazate).
അവർ നടൻ നൗഫെൽ ബെറൗയിയെ വിവാഹം കഴിച്ചു.
ഭാഗിക ഫിലിമോഗ്രഫി ഫീച്ചർ ഫിലിമുകൾ L'enfance volée (1993) തർഫയ (2004) Youm ou Lila (2013) ഷോർട്ട് ഫിലിമുകൾ Liberté provisoire (2007) Margelle (2012) De l'eau et du sang (2014) അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ടൂറിയ അലൗയി
ടൂറിയ ജബ്രേൻ ഇംഗ്ലീഷ് വിലാസം https://ml.wikipedia.org/wiki/Touriya_Jabrane
മൊറോക്കൻ നാടക സംവിധായികയും നടിയും രാഷ്ട്രീയക്കാരിയുമായിരുന്നു ടൂറിയ ജബ്രേൻ (അറബിക്: ثريا جبران - ജനനം സാദിയ ക്രെയ്റ്റിഫ് അറബിക്: السعدية قريطيف; 16 ഒക്ടോബർ 1952 - 24 ഓഗസ്റ്റ് 2020).
കാസബ്ലാങ്കയിലാണ് അവർ ജനിച്ചത്.
2007 നും 2009 നും ഇടയിൽ അബ്ബാസ് എൽ ഫാസിയുടെ മന്ത്രിസഭയിൽ സാംസ്കാരിക മന്ത്രി സ്ഥാനം വഹിച്ചിരുന്നു.
തുമ്പപ്പൂ ഓർക്കിഡ്
ഓർക്കിഡ് കുടുംബത്തിൽപ്പെട്ട( ഓർക്കിഡേസീ ) ലോലമായ നില ഓർക്കിഡാണ് തുമ്പപ്പൂ ഓർക്കിഡ് (ശാസ്ത്രീയ നാമം: Zeuxine longilabris ).
നിത്യഹരിത വനങ്ങളിലും ചോലക്കാടുകളിലും അർദ്ധനിത്യഹരിത വനങ്ങളിലും കാണപ്പെടുന്നു.
ഇന്ത്യ, നേപ്പാൾ, ശ്രീലങ്ക, തായ്ലാൻഡ്, ബംഗ്ലാദേശ്, മ്യാന്മാർ, കംബോഡിയ എന്നീ രാജ്യങ്ങളിൽ കണ്ടു വരുന്നു.
കേരളത്തിലെ എല്ലാ ജില്ലകളിലും ഈ ഓർക്കിഡ് കണ്ടെത്തിയിട്ടുണ്ട്.
തണലുള്ള സ്ഥലങ്ങളിൽ പുല്ലുകൾക്കിടയിൽ വളരുന്ന ഈ ചെടിയുടെ കിഴങ്ങുകൾ സന്ധികളിൽ വണ്ണം വെച്ച് കട്ടിയുള്ള വേരുപടലം ഉള്ളവയാണ്.
പടരുന്ന തണ്ടുകളുടെ അഗ്രം കുത്തനെ 25 സെ മീ വരെ വളരുന്നു.
അണ്ഡാകൃതിയിലോ നീണ്ടതോ ആയ 7 സിരകൾ ഉള്ള ഇലകൾ രോമങ്ങൾ ഇല്ലാതെ മിനുത്തവയാണ്.
വെളുത്ത നിറത്തിൽ തുമ്പപ്പൂവിനോട് സാദൃശ്യമുള്ള പൂവുകൾ കുത്തനെയുള്ള തണ്ടുകളിലാണ് വിരിയുന്നത്.
അവലംബങ്ങൾ ↑ http://www.theplantlist.org/tpl/record/kew-215701 ↑ https://www.flowersofindia.net/catalog/slides/Long-Lipped%20Zeuxine.html ↑ https://indiabiodiversity.org/species/show/244108
തുമ്പ ഇക്വറ്റോറിയൽ റോക്കറ്റ് ലോഞ്ചിംഗ് സ്റ്റേഷൻ ഇംഗ്ലീഷ് വിലാസം https://ml.wikipedia.org/wiki/Thumba_Equatorial_Rocket_Launching_Station
ഇന്ത്യൻ സ്‌പേസ് റിസർച്ച് ഓർഗനൈസേഷൻ (ഐഎസ്ആർഒ)യുടെ കീഴിൽ പ്രവർത്തിക്കുന്ന, കേരളത്തിലെ തിരുവനന്തപുരത്തെ തുമ്പയിൽ സ്ഥിതി ചെയ്യുന്ന ഒരു റോക്കറ്റ് വിക്ഷേപണ കേന്ദ്രമാണ് തുമ്പ ഇക്വറ്റോറിയൽ റോക്കറ്റ് ലോഞ്ചിംഗ് സ്റ്റേഷൻ ( TERLS ).
ഇത് ഇന്ത്യയുടെ തെക്കുപടിഞ്ഞാറൻ അറ്റത്ത്, ഭൂമിയുടെ കാന്തിക മധ്യരേഖയോട് വളരെ അടുത്താണ് സ്ഥിതി ചെയ്യുന്നത്.
1963 നവംബർ 21 ന് ആണ് ഇത് സ്ഥാപിതമായത്.
സൗണ്ടിംഗ് റോക്കറ്റുകൾ വിക്ഷേപിക്കാൻ ഐഎസ്ആർഒ ഇപ്പോൾ ഇത് ഉപയോഗിക്കുന്നു.
ഉയർന്ന അന്തരീക്ഷത്തെക്കുറിച്ചുള്ള ശാസ്ത്രീയ പഠനങ്ങൾക്കായി ഐക്യരാഷ്ട്രസഭ സ്പോൺസർ ചെയ്യുന്ന റേഞ്ച് ആയി ആണ് തുമ്പ ഇക്വറ്റോറിയൽ റോക്കറ്റ് ലോഞ്ചിംഗ് സ്റ്റേഷൻ (TERLS) സ്ഥാപിതമാകുന്നത്.
ഇപ്പോൾ ബഹിരാകാശ മ്യൂസിയം ഉള്ള മുൻ സെൻ്റ് ലൂയിസ് ഹൈസ്‌കൂളിലാണ് ഇന്ത്യയുടെ ആദ്യത്തെ റോക്കറ്റുകൾ കൂട്ടിച്ചേർക്കപ്പെട്ടത്.
1963 നവംബർ 21-ന്, ഫ്രഞ്ച് പേലോഡുമായി അമേരിക്കൻ നിർമ്മിത നൈക്ക്-അപാച്ചെ റോക്കറ്റ് തുമ്പയിൽ നിന്നും ഉയർന്നു.
തിരുവനന്തപുരത്തെ പ്രാദേശിക ബിഷപ്പ് റവ.
പീറ്റർ ബെർണാഡ് പെരിയേര, വിൻസെൻ്റ് വിക്ടർ ഡെരീറെ (ബെൽജിയൻ), ജില്ലാ കളക്ടർ മാധവൻ നായർ എന്നിവർ കേന്ദ്രം സ്ഥാപിക്കുന്നതിനായി തീരദേശ സമൂഹത്തിൽ നിന്ന് 600 ഏക്കർ വിസ്തൃതിയുള്ള ഭൂമി ഏറ്റെടുക്കുന്നതിൽ പ്രധാന പങ്കുവഹിച്ചു.
പ്രാദേശിക പള്ളിയിലെ പ്രാർത്ഥനാ ഹാളും ബിഷപ്പിൻ്റെ മുറിയും പെരിയേര വിട്ടുനൽകിയിരുന്നു.
ഡൽഹിയിൽ പദ്ധതി നേരിടുന്ന ബ്യൂറോക്രാറ്റിക് തടസ്സങ്ങൾ സുഗമമാക്കാൻ വിദേശകാര്യ സഹമന്ത്രി ലക്ഷ്മി എൻ. മേനോൻ സഹായിച്ചു.
തുമ്പ ഇക്വറ്റോറിയൽ റോക്കറ്റ് ലോഞ്ചിംഗ് സ്റ്റേഷൻ്റെ ആദ്യ ഡയറക്ടർ എച്ച്ജിഎസ് മൂർത്തി ആയിരുന്നു.
സൈറ്റിൽ നിന്ന് വിക്ഷേപിച്ച റോക്കറ്റുകളിൽ ആർഎച്ച്-300, എം-100, നൈക്ക് അപ്പാച്ചെ , അർക്കാസ്, ബൂസ്റ്റഡ് അർക്കാസ്, സ്കുവ 1, സെൻ്റൗർ, സെൻ്റൗർ 2A, സെൻ്റൗർ 2B, നൈക്ക് ടോമഹോക്ക്,  ഡ ഗൺ1,  ജൂഡി-ഡാർട്ട്, ബൂസ്റ്റഡ് ആർകാസ് 2, ബൂസ്റ്റഡ് ആർക്കാസ് 2 എന്നിവ ഉൾപ്പെടുന്നു.
ആർഎച്ച്-75, സ്കുവ 2, സാൻ്റ്ഹോക്ക് ടോമഹോക്ക് , മേനക II, ആർഎച്ച്-125, എം-100B, M-100A, ആർഎച്ച്-200, ആർഎച്ച്-300 മാർക്ക് II എന്നിവ ഉൾപ്പെടുന്നു.
ലോഞ്ച് പാഡുകൾ
സൈറ്റിൽ താഴെപ്പറയുന്ന അഞ്ച് ലോഞ്ച്പാഡുകൾ ഉണ്ട്: സൗണ്ടിംഗ് റോക്കറ്റുകൾക്ക് തുമ്പ പാഡ് 1 മുതൽ 4 വരെ ആർഎച്ച്-300 ലോഞ്ച് സമുച്ചയം, 1993 ന് ശേഷം സജീവമാണ് സ്ഥാനം
കേരളത്തിലെ തിരുവനന്തപുരം വിമാനത്താവളത്തിനടുത്തായി സ്ഥിതി ചെയ്യുന്ന ഒരു ചെറിയ മത്സ്യബന്ധന ഗ്രാമമാണ് തുമ്പ.
തുമ്പയുടെ ലൊക്കേഷൻ 8°32'34" N, 76°51'32" E  താഴ്ന്ന ഉയരത്തിലുള്ള അന്തരീക്ഷം ഉയർന്ന അന്തരീക്ഷം അയണോസ്ഫിയർ എന്നിവയുടെ പഠനത്തിന് അനുയോജ്യമാണ്.
അവലംബം പുറം കണ്ണികൾ വിക്രം സാരാഭായ് ബഹിരാകാശ കേന്ദ്രത്തിൻ്റെ ഔദ്യോഗിക വെബ്സൈറ്റ്
8°32′34″N 76°51′32″E ﻿ / ﻿ 8.54278°N 76.85889°E ﻿ / 8.54278; 76.85889
തുമ്പമൺ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thumpamon കേരളത്തിലെ സ്ഥലങ്ങളുടെ ഭരണസം‌വിധാനങ്ങളുമായി ബന്ധപ്പെട്ട ഈ ലേഖനം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
9°13′0″N 76°43′0″E ﻿ / ﻿ 9.21667°N 76.71667°E ﻿ / 9.21667; 76.71667 പത്തനംതിട്ട ജില്ലയിൽ അടൂർ താലൂക്കിലെ പന്തളം ബ്ലോക്കിൽ ഉൾപ്പെട്ട ഗ്രാമപഞ്ചായത്ത് ആണ്‌ തുമ്പമൺ .
പ്രാദേശിക സം‌സാര ഭാഷയിൽ തുമ്പോൺ എന്നും അറിയപ്പെടാറുണ്ട്.
മധ്യ തിരുവിതാംകൂറിലെ ഒരു പ്രധാന മലഞ്ചരക്ക് വ്യാപാരകേന്ദ്രമായിരുന്ന തുമ്പമൺ മുമ്പ് പാണ്ടിനാടുമായി നേരിട്ട് വ്യാപാരബന്ധത്തിലേർപ്പെട്ടിരുന്നു.
കരിമ്പ് സമൃദ്ധമായി വിളഞ്ഞിരുന്ന ഇവിടെ നെല്ല് , പഞ്ഞപ്പുല്ല് , എള്ള് , ചാമ തുടങ്ങിയ വിളകളും കൃഷി ചെയ്തിരുന്നു.
വിസ്തൃതി: 7.84 ച.
; വാർഡുകളുടെ എണ്ണം: 12.
പഞ്ചായത്ത് ഓഫീസ്, കൃഷിഭവൻ, പോസ്റ്റ് ഓഫീസ്, പ്രാഥമികാരോഗ്യകേന്ദ്രം, സ്കൂളുകൾ, ഗ്രന്ഥശാലകൾ, സർവീസ് സഹകരണ ബാങ്ക്, സഹകരണസംഘങ്ങൾ തുടങ്ങിയവ പഞ്ചായത്തിലെ പ്രധാന സർക്കാർ പൊതുസ്ഥാപനങ്ങളാണ്.
തുമ്പച്ചെടി സമൃദ്ധമായി വളർന്നിരുന്ന പ്രദേശമായതിനാലാണ് സ്ഥലനാമം 'തുമ്പമൺ' ആയതെന്ന് ഭാഷാപണ്ഡിതന്മാർ വാദിക്കുമ്പോൾ പന്തളം, ചെന്നീർക്കര നാട്ടുരാജ്യങ്ങളുടെ 'അതിര്' അഥവാ 'തുമ്പ്' ആയി വർത്തിച്ചിരുന്ന സ്ഥലമാണ് 'തുമ്പമൺ' ആയതെന്നാണ് ചരിത്രകാരന്മാരുടെ അഭിപ്രായം.
ചേര-ചോള യുദ്ധകാലത്ത് (1150) പന്തളം രാജ്യത്തിന്റെ അതിർത്തിയായി വർത്തിച്ചിരുന്ന തുമ്പമണിൽ രാജാവ് ഒരു സൈനികത്താവളം സ്ഥാപിച്ചിരുന്നു.
തദ്ദേശീയരിൽ ഭൂരിഭാഗവും ക്രിസ്തുമതവിശ്വാസികളായതിനാൽ ക്രിസ്ത്യാനികൾക്കിടയിൽ നിലനില്ക്കുന്ന കലകളായ മാർഗ്ഗംകളി , പരിചമുട്ടുകളി , റബാൻപാട്ട് എന്നീ കലാരൂപങ്ങൾ മുമ്പ് ഇവിടെ പ്രചാരത്തിലുണ്ടായിരുന്നു.
സ്വാതന്ത്യ്ര സമര സേനാനിയും കവിയുമായിരുന്ന പന്തളം കെ.പി.രാമൻപിള്ള , സാമൂഹിക സാംസ്കാരിക സാഹിത്യ രാഷ്ട്രീയ  അധ്യാപന മേഖലകളിൽ പ്രശസ്തനായ പ്രൊഫ: തുമ്പമൺ തോമസ്,  നടൻ തുമ്പമൺ പദ്മനാഭൻകുട്ടി, പ്രശസ്ത പത്രപ്രവർത്തകനും എഴുത്തുകാരനുമായ ടി.ജെ.എസ്. ജോർജ് തുടങ്ങിയവർ തുമ്പമൺ സ്വദേശികളാണ്.
തുമ്പി തുള്ളൽ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഏതാണ്ട് വിസ്മൃതിയിലാഴാനൊരുങ്ങുന്ന ഒരു കേരളീയ വിനോദമാണ് തുമ്പിതുള്ളൽ .
ഓണത്തിനോടനുബന്ധിച്ചാണ് ഇത് നടത്തുന്നത്.
അതിനാൽ പെൺകുട്ടികൾ നടത്തുന്ന ഈ വിനോദത്തിൽ, ഓണക്കോടി ആയിരിയ്ക്കും പ്രധാന വേഷം.
തിരുവാതിരയോടനുബന്ധിച്ചും ഇത് നടത്തിവരുന്നു.
ഇലകളോട് കൂടിയ ചെറിയ മരച്ചില്ലകൾ കയ്യിലേന്തിയ ഒരു പെൺകുട്ടിയെ, പാട്ടുകളുടെ താളത്തിനനുസൃതമായി സംഘാംഗങ്ങൾ മൃദുവായി അടിച്ചുനീങ്ങുന്നതാണ് ഈ വിനോദത്തിന്റെ അവതരണരീതി.
തുമ്പിതുള്ളലിലെ ഗാനങ്ങൾ ഓരോന്നായി ആലപിച്ചുകൊണ്ട് മദ്ധ്യത്തിലായിരിയ്ക്കുന്ന പെൺകുട്ടിയെ വലം‌വെയ്ക്കുന്നു.
ഗാനത്തിന്റെ വേഗത വർദ്ധിയ്ക്കുന്നതിനനുസരിച്ച് കുട്ടി തുമ്പിയെപ്പോലെ തുള്ളിത്തുടങ്ങുന്നു.
കൂടാതെ ഒപ്പം തന്നെ ചുവടുകളും വെച്ചാണ് ഈ വിനോദം ഗതിപ്രാപിയ്ക്കുന്നത്.
"പൂവു പോരാഞ്ഞോ പൂക്കില പോരാഞ്ഞോ
എന്തേ തുമ്പീ തുള്ളാത്തൂ-തുമ്പി തുള്ളാത്തൂ" തുടങ്ങിയ നിരവധി ഗാനങ്ങളുടെ അകമ്പടിയോടെയാണ് ഇത് അവതരിപ്പിയ്ക്കുന്നത്.
കളത്തിന്റെ നടുക്ക്‌ ഒരു പെൺ‌കുട്ടി പൂക്കുലയും‌ പിടിച്ചു നിൽ‌ക്കും.
ചുറ്റും‌ നിൽ‌ക്കുന്നവർ‌ പാട്ടുപാടുകയും‌ ആർ‌പ്പും‌ കുരവയുമായി തുമ്പിയെ തുള്ളിക്കാൻ‌ശ്രമിക്കുകയും‌ ചെയ്യുന്നു.
ഒന്നാം‌ തുമ്പിയുമവർ‌പെറ്റ മക്കളും പോയി നടപ്പറ തുമ്പിതുള്ളാൻ‌ തുമ്പിയിരുമ്പല്ല - ചെമ്പല്ല - ഓടല്ല തുമ്പിത്തുടർ‌മാലാ - പൊൻ‌മാല രണ്ടാം‌ തുമ്പിയും ...
മൂന്നാം‌ തുമ്പിയും...
ഇങ്ങനെ പത്തുവരെ ആവർത്തിച്ചു പാടുമ്പോൾ‌ തുമ്പി ഉറഞ്ഞുതുള്ളൂം.
തുമ്പ (തിരുവനന്തപുരം) ഇംഗ്ലീഷ് വിലാസം https://ml.wikipedia.org/wiki/Thumba
കേരളത്തിൽ തിരുവനന്തപുരം ജില്ലയിൽ സ്ഥിതി ചെയ്യുന്ന ഒരു ഗ്രാമം ആണ് തുമ്പ .
ഇസ്രോയുടെ (ISRO) , ഇന്ത്യയിലെ ആദ്യത്തെ  റോക്കറ്റ് വിക്ഷേപണ കേന്ദ്രം ആയ തുമ്പ ഇക്വറ്റോറിയൽ റോക്കറ്റ് ലോഞ്ചിംഗ് സ്റ്റേഷൻ സ്ഥിതി ചെയ്യുന്ന സ്ഥലം എന്ന നിലയിൽ പ്രസിദ്ധമായ സ്ഥലമാണിത്.
ഭൂമിയുടെ കാന്തിക മധ്യരേഖ (magnetic equator) ഇവിടെക്കൂടി കടന്നു പോകുന്നു എന്നതാണ് ഇവിടുത്തെ പ്രത്യേകത.
ഭൂമിശാസ്ത്രം Flowering Thumba
തുമ്പ ഒരു വിസ്തൃതിയുള്ള ഗ്രാമം ആണ്.
കിഴക്ക് മേനാംകുളം, വടക്ക് സെന്റ് ഡൊമിനിക് വെട്ടൂക്കാട്, തെക്ക് കൊച്ചുത്തുറ; പടിഞ്ഞാറ് അറേബ്യൻ കടൽ.
എന്നിവ അതിർത്തിയായിരിക്കുന്നു.
മേനകുളവുമായുള്ള അതിർത്തി പാർവതി പുത്തനാർ കനാൽ ആണ്.
കൊച്ചത്തൂറയുമായുള്ള അതിർത്തി രാജീവ് ഗാന്ധി നഗർ റോഡാണ്.
മുഴുവൻ ഗ്രാമങ്ങളും സമുദ്രനിരപ്പിൽ പരന്ന് കിടക്കുന്നു, തീരത്തോട് അടുത്തിരിക്കുന്ന നിലം ടാൻ നിറത്തിലുള്ള ബീച്ച് മണലാണ്.
വെളുത്ത മണൽ കൊണ്ട് നിർമ്മിച്ച ഗ്രാമത്തിന്റെ മറ്റ് ഭാഗങ്ങളിൽ നിന്നും തികച്ചും ഇവിടം വ്യത്യസ്തമാണ്.
1990 കളുടെ അവസാനം വരെ തുമ്പ എന്നു വിളിച്ചിരുന്ന വെളുത്ത പുഷ്പങ്ങളുള്ള ഒരു ഔഷധ സസ്യം വളരെയധികം ഇവിടെ വളർന്നിരുന്നു.
അതുകൊണ്ട് ഈ പ്രദേശത്തിന് പേര് തുമ്പ എന്നായി.
TERLS 1968 ഫെബ്രുവരി 2 ന് ഐക്യരാഷ്ട്രസഭക്ക് സമർപ്പിച്ചു .
തുമ്പ (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
തുമ്പ എന്ന സ്ഥലം , കേരളത്തിലെ തിരുവനന്തപുരത്തിനടുത്ത് തുമ്പ എന്ന ചെടി ഓണത്തിന്‌ വിശേഷമായത് കാശിത്തുമ്പ ചൊറിയൻ തുമ്പ
തുമ്പമൺ തോമസ് ഇംഗ്ലീഷ് വിലാസം https://ml.wikipedia.org/wiki/Thumpaman_Thomas
ഒരു മലയാള സാഹിത്യകാരനായിരുന്നു തുമ്പമൺ തോമസ് (23 ജനുവരി 1945 - 17 ജൂലൈ  2014).
കേരള സംസ്ഥാന സർവ്വവിജ്ഞാനകോശം ഡയറക്ടർ, കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് ഡയറക്ടർ-ഇൻചാർജ് എന്നീ നിലകളിൽ പ്രവർത്തിച്ചിട്ടുണ്ട്.
1945 ജനുവരി 23-ന് പത്തനംതിട്ട ജില്ലയിലെ ചെന്നീർക്കരയിൽ ജോസഫ് മാത്യുവിന്റെയും മറിയാമ്മ ജോസഫിന്റെയും മകനായി ജനിച്ചു.
പത്തനംതിട്ട കാതലിക്കേറ്റ് കോളജ്, പന്തളം എൻ.എസ്.എസ്. കോളജ്, തിരുവനന്തപുരം യൂണിവേഴ്സിറ്റി കോളജ് എന്നിവിടങ്ങളിലായി വിദ്യാഭ്യാസം നടത്തി.
കുറച്ചുകാലം കേരളധ്വനി , മലയാള മനോരമ പത്രങ്ങളിലും സാഹിത്യലോകം മാസികയിലും എഡിറ്ററായി പ്രവർത്തിച്ചിരുന്നു.
2012-ലെ പ്രൊഫഷണൽ നാടക മത്സരത്തിൽ പാപവിചാരം സി.ജെ.യുടെ നാടകങ്ങളിൽ എന്ന ഗ്രന്ഥത്തിനു മികച്ച നാടക ഗ്രന്ഥത്തിനുള്ള കേരള സംഗീതനാടക അക്കാദമി പുരസ്കാരം ലഭിച്ചു.
തോമസ് തിരുവല്ല മാർ തോമാ കോളജിൽ 33 വർഷത്തോളം  അധ്യാപകനായിരുന്നു.
സാംസ്കാരിക പ്രസിദ്ധീകരണ വകുപ്പിന്റെ ഉപദേശക സമിതി ചെയർമാൻ എന്ന പദവിയും ഇദ്ദേഹം നിർവഹിച്ചിരുന്നു.
കേരള സാഹിത്യ അക്കാദമി , കേരള കലാമണ്ഡലം , നാഷണൽ ബുക്ക് ട്രസ്റ്റ് എന്നിവയിൽ അംഗമായിരുന്നു.
കോഴിക്കോട് സർവകലാശാലയിൽ നിന്നും സി.ജെ. തോമസിന്റെ നാടകങ്ങളിലെ പാപസങ്കല്പം എന്ന പ്രബന്ധത്തിന് പിഎച്ച്.
ഹൃദയ ശ്വാസകോശ അസുഖങ്ങളെത്തുടർന്ന് തിരുവനന്തപുരത്ത് സ്വകാര്യ ആശുപത്രിയിൽ വച്ച് 2014 ജൂലൈ 18ന് മരണമടഞ്ഞു.
പ്രധാന കൃതികൾ മലയാള നോവലിന്റെ വേരുകൾ (1983) മലയാള നോവൽ ഒരു പുനഃപരിശോധന (1992) കുട്ടനാടിന്റെ ഇതിഹാസകാരൻ ( തകഴിയുടെ സാഹിത്യ ജീവിതത്തെ ആസ്പദമാക്കി രചിച്ച കൃതി ) പുരസ്കാരങ്ങൾ യു.എ.ഇ.
മലയാളി സമാജം അവാർഡ് ഇ.
വി. സ്മാരക അവാർഡ് ധിഷണ അവാർഡ് കേരള സംഗീതനാടക അക്കാദമി പുരസ്കാരം അവലംബം
ചാതം, മസാച്യുസെറ്റ്‌സ് ഇംഗ്ലീഷ് വിലാസം https://ml.wikipedia.org/wiki/Chatham,_Massachusetts
ചാതം ( / ˈ tʃ æ t ə m / ) അമേരിക്കൻ ഐക്യനാടുകളിലെ മസാച്യുസെറ്റ്‌സ് സംസ്ഥാനത്ത് ബാർൺസ്റ്റബിൾ കൗണ്ടിയിൽ സ്ഥിതിചെയ്യുന്ന ഒരു പട്ടണമാണ്.
കേപ് കോഡിന്റെ തെക്കുകിഴക്കൻ അറ്റത്തായി സ്ഥിതിചെയ്യുന്ന ചാത്തം ചരിത്രപരമായി ഒരു മത്സ്യത്തൊഴിലാളി സമൂഹമാണ്.
1664-ൽ ഇംഗ്ലീഷ് കുടിയേറ്റക്കാർ ആദ്യമായി സ്ഥിരതാമസമാക്കിയ ഈ ടൗൺഷിപ്പ് ഈ പ്രദേശത്തെ തദ്ദേശീയ ജനസംഖ്യ ഉപയോഗിക്കുന്ന ഭാഷയിലെ ഒരു പദത്തെ അടിസ്ഥാനമാക്കി മോണോമോയിറ്റ് എന്ന് ആദ്യം വിളിച്ചിരുന്നു.
1712 ജൂൺ 11 ന് ഒരു പട്ടണമായി സംയോജിപ്പിക്കപ്പെട്ട ചാത്തം, ഒരു വേനൽക്കാല റിസോർട്ട് പ്രദേശമായി ഇക്കാലത്ത് അറിയപ്പെടുന്നു.
2020 ലെ യു.എസ്. കനേഷുമാരി പ്രകാരം 6,594 ജനസംഖ്യയുണ്ടായിരുന്ന പട്ടണത്തിലെ ജനസംഖ്യ വേനൽക്കാലങ്ങളിൽ 25,000 വരെയായി ഉയരാറുണ്ട്.
ചാത്തം (CDC), സൗത്ത് ചാത്തം, നോർത്ത് ചാത്തം, വെസ്റ്റ് ചാത്തം എന്നിങ്ങനെ നാല് ഗ്രാമങ്ങളെ പട്ടണം ഉൾക്കൊള്ളുന്നു.
മോണോമോയ് ദേശീയ വന്യജീവി സങ്കേതവും പ്രവർത്തനരഹിതമായ മോണോമോയ് പോയിന്റ് ലൈറ്റും മോണോമോയ് ദ്വീപ് സ്ഥിതി ചെയ്യുന്നു.
യുണൈറ്റഡ് സ്റ്റേറ്റ്സ് കോസ്റ്റ് ഗാർഡ് പ്രവർത്തിപ്പിക്കുന്ന പ്രവർത്തന സജ്ജമായ ഒരു ലൈറ്റ് ഹൗസായ ചാത്തം ലൈറ്റ്  ഇവിടുത്തെ ഒരു ജനപ്രിയ ആകർഷണമാണ്.
യൂറോപ്യൻ കോളനിവൽക്കരണത്തിന് മുമ്പായി ഈ പ്രദേശത്ത് അധിവസിച്ചിരുന്ന തദ്ദേശീയ അമേരിക്കൻ ഗോത്രങ്ങളിൽ നൗസെറ്റ് ജനതയും, പ്രത്യേകിച്ച് മനോമോയ് അല്ലെങ്കിൽ മോണോമോയ് ജനതയും ഉൾപ്പെട്ടിരുന്നു.
അവർ വിഹരിച്ചിരുന്ന ഈ വിസ്തൃതമായ ഭൂപ്രദേശങ്ങൾ അവരുടെ പ്രാദേശിക ഭാഷയിൽ മനമോയിക്ക് അല്ലെങ്കിൽ മോണോമോയിറ്റ് എന്നാണ് അറിയപ്പെട്ടിരുന്നത്.
പര്യവേക്ഷകനായ സാമുവൽ ഡി ചാംപ്ലെയിൻ 1606 ഒക്ടോബറിൽ "പോർട്ട് ഫോർച്യൂൺ" എന്ന് നാമകരണം ചെയ്ത ഒരു സ്ഥലത്ത് വന്നിറങ്ങി  നൗസെറ്റ് ജനതയുമായി ബന്ധപ്പെട്ടു (ഒപ്പം ഏറ്റുമുട്ടുകയും ചെയ്തു).
ഏകദേശം പന്ത്രണ്ട് വർഷങ്ങൾക്ക് ശേഷം മറ്റൊരു പറ്റം യൂറോപ്യന്മാർ ഇതിന് "സട്ട്ക്ലിഫ്സ് ഇൻലെറ്റ്സ്" എന്ന പേര് നൽകി.
രണ്ടു പേരുകളും നിലനിന്നില്ല എന്നുമാത്രമല്ല 1664-ൽ ഇംഗ്ലീഷ് കുടിയേറ്റക്കാർ മോണോമോയിറ്റിലെത്തുന്നതുവരെ ഈ സ്ഥലം സ്ഥിരമായി യൂറോപ്യന്മാർ കൈവശപ്പെടുത്തിയിരുന്നുമില്ല.
1712 ജൂൺ 11-ന് ഇത് ഒരു സംയോജിപ്പിക്കപ്പെട്ട സമയത്ത് ഇംഗ്ലണ്ടിലെ കെന്റിലെ, ചാത്തം പട്ടണത്തിൻറെ പേരിൽ പുനർനാമകരണം ചെയ്യപ്പെട്ടു.
1797 ഫെബ്രുവരി 7-ന് സ്ട്രോങ് ഐലൻഡും അതിന്റെ സമീപപ്രദേശവും പിടിച്ചടക്കിയതോടെ പട്ടണത്തിൻറെ പ്രദേശം വികസിച്ചു.
ചിത്രശാല അറ്റ്വുഡ് ഹൗസ് ചാതം ലൈറ്റ്സ് സ്റ്റേജ് ഹാർബർ ലൈറ്റ് പഴയ ലിൻഡൻ ട്രീ (ഏപ്രിൽ 2012) ചാത്തം ഹാർബറിലെ സീലുകൾ.
ക്രോസ് ട്രീസ് References അവലംബം ↑ ↑ ↑ ↑ ↑
ചാതിപ്പ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ആദിവാസി വിഭാഗമായ മലവേടരുടെ ഭാഷ ആണ് ചാതിപ്പ് അഥവാ ചാതിപ്പാണി.
വാമൊഴി ആയി മാത്രം നിലനിൽക്കുന്ന ഒരു ഭാഷ ആണ് ചാതിപ്പ്.
തമിഴ്, മലയാളം, തുളു, കന്നഡ ഭാഷ സ്വാധീനം ചാതിപ്പിനുണ്ട്.
ചാഡ്‍വിക്ക് ബോസ്മൻ
ചാഡ്‍വിക്ക് ആരൺ ബോസ്മൻ (1977 നവംബർ 29 -ൽ ജനനം) ഒരു അമേരിക്കൻ ‍ അഭിനേതാവാണ്.
42 (2013) ലെ ജാക്കി റോബിൻസൺ , ഗെറ്റ് ഓൺ അപ്പ് (2014) ലെ ജെയിംസ് ബ്രൗൺ , മാർവെൽ സിനിമാറ്റിക്ക് യൂണിവേഴ്സിലെ ബ്ലാക്ക് പാന്തർ , മാർഷൽ (2017) ലെ തർഗുഡ് മാർഷൽ എന്നീ വേഷങ്ങൾ ഹോളിവുഡ് സിനിമകളിൽ ചാഡ്‍വിക്ക് ചെയ്തിട്ടുണ്ട്.
ലിൻകൺ ഹൈറ്റ്സ്(2008), പേഴ്സൺ അൺനൗൺ(2010) എന്നീ സീരീസുകളിലും , ദി എക്സ്പ്രസ്(2008) , ഡ്രാഫ്റ്റ് ഡേ(2014) , മെസ്സേജ് ഫ്രം ദി കിംഗ്(2016) എന്നീ സിനിമളിലും വേഷങ്ങൾ ചെയ്തിട്ടുണ്ട്.
സൗത്ത് കരോലീനയിലെ ആൻഡേഴ്സണിലാണ് ബോസ്മൻ ജനിച്ചതും വളർന്നതും.
കാരോലിന്റേയും, ലെറോയ് ബോസ്മാന്റേയും ഏക പുത്രനായിരുന്നു ചാഡ്വിക്ക്.
അവർ ആഫ്രിക്കൻ അമേരിക്കൻ ആയിരുന്നു.
അമ്മ ഒരു നേഴ്സും , അച്ഛൻ ടെക്സ്റ്റയിൽ ഫാക്ടറിയിൽ ജോലി ചെയ്യുകയുമായിരുന്നു.
1995 -ൽ ടി.എൽ ഹന്ന ഹൈസ്ക്കൂളിലായിരുന്നു ബോസ്മൻ പഠിച്ചത്, അവിടെവച്ച് അദ്ദേഹത്തിന്റെ ആദ്യത്തെ നാടകം ക്രോസ്റോഡ്സ് എഴുതി സ്ക്കൂൾ മേളയിൽ അവതരിപ്പിച്ചു, തന്റെ ഒരു കൂട്ടുകാരന്റെ വെടികൊണ്ടുള്ള മരണത്തേതുടർന്നായിരുന്നു ഇത്.
വാഷിങ്ടൺ ഡിസി യിലെ ഹോവാർഡ് യൂണിവേഴ്സിറ്റിയിൽ‍ നിന്നാണ് ചാഡ്‍വിക്ക് ബിരുദം എടുത്തത്.
വർഷം 2000 സിനിമ സംവിധാനത്തിൽ ബാച്ചിലർ ഓഫ് ഫൈൻ ആർട്ട്സ് ആയിരുന്നു വിഷയം.
അദ്ദേഹത്തിന്റെ അധ്യാപകരിലൊരാളായ ഫിലിക്ക റാഷാദ് ആയിരുന്നു അദ്ദേഹത്തിന്റെ മെന്ററും.
ലണ്ടണിലെ ബ്രിട്ടീഷ് അമേരിക്കൻ ഡ്രാമ അക്കാദമിയുടെ ഓക്സഫോർഡ് മിഡ്-സമ്മർ പ്രോഗ്രാമിൽ ചാഡ്‍‍വിക്കിനേയും മറ്റ് കുറച്ച് കൂട്ടുകാരുേയും പങ്കെടുപ്പിക്കാനായി പണം കണ്ടെത്തിയത് ഈ ടീച്ചർ ആയിരുന്നു.
ആ പ്രോഗ്രാമിൽ അവർ തിരഞ്ഞെടുക്കപ്പെടുകയും ചെയ്തു.
ബോസ്മാനിന് എഴുതാനും,സംവിധാനം ചെയ്യാനുമായിരുന്നു താത്പര്യം, അതുകൊണ്ടുതന്നെ അദ്ദേഹം ആ മേഖലയിലേക്ക് പോകുകയും അഭിനയത്തിലേക്ക് പഠനം മാറ്റുകയും ചെയ്തു.
അമേരിക്കയിലേക്കക് തിരിച്ചു വന്നതിനുശേഷൺ ന്യൂയോർക്ക് സിറ്റിയിലെ ഡിജിറ്റൽ ഫിലിം അക്കാദമിയിൽ നിന്ന് ബിരുദം നേടി.
ന്യൂയോർക്കിലെ ഹാർലെമിലെ സ്കോംബർഗ് സെന്റർ ഫോർ റിസർച്ച് ഇൻ ബ്ലാക്ക് കൾച്ചറിൽ നടന്ന സ്കോംബർഗ് ജൂനിയർ സ്കോളാഴ്സ് പ്രോഗ്രമിൽ ഡ്രാമ ഇൻസ്റ്റ്രക്ടറായി അദ്ദേഹം പ്രവർത്തിച്ചിരുന്നു.
2008 -്ൽ അഭിനയ മേഖലയിലേക്ക് കടക്കുവാനായി ലോസ് ആഞ്ചലസ്സിലേക്ക് താമസ്സം മാറ്റി.
തൊഴിൽ ജീവിതം
2003 -ൽ തന്റെ ആദ്യത്തെ ടെലിവിഷൻ റോൾ‍ ലഭിച്ചു.
തേർഡ് വാച്ച് എന്ന സീരിസിലെ ഒരു എപ്പിസോഡിലായിരുന്നു അത്.
ലോ ആന്റ് ഓർഡർ, സിഎസ്ഐ:എൻവൈ , ഇആർ എന്നിവയിലും അദ്ദേഹത്തിന്റെ ആദ്യകാലവർക്കുകളിൽ ഉൾപ്പെടുത്താം.
ബോസ്മൻ അപ്പോഴും നാടകങ്ങൾ എഴുതി, ചിക്കാഗോയിലെ ഇല്ലോനിസിലെ കോങ്കോ സ്കൊയർ തിയേറ്റർ കമ്പനി യിൽ ബോസ്‍മാൻ എഴുതിയ ഡീപ്പ് ആഷർ അവതരിപ്പിച്ചു; അത് 2006 -ൽ ന്യൂയോർക്കിലെ ജോസെഫ് ജെഫേഴ്സൺ അവാർഡ് നേടി.
2008 -ൽ ലിൻകൺ ഹൈറ്റ്സ് എന്ന് സീരിസിൽ പ്രധാന വേഷം അദ്ദേഹം അവതരിപ്പിച്ചു, അതിൽ നിന്നും തന്റെ ആദ്യത്തെ ഫ്യൂച്ചർഫിലിമിൽ ദി എക്സപ്രസ്സ് -ൽ ഒരു വേഷം ചെയ്തു.
പേഴ്സൺ അൺനൗൺ എന്ന സീരീസിൽ ഒരു സാധാരണ വേഷവും അദ്ദേഹം ചെയ്തിരുന്നു.
2013 -ലെ സിനിമയായ 42 -ൽ ബോസ്മൻ പ്രധാന കഥാപാത്രമായി വന്നു, ജാക്കി റോബിൻസൺ എന്ന് ബേസ്ബാൾ കളിക്കാരന്റെ ജീവിതകഥയ്ക്ക് ജാക്കി റോബിൻസണായി എത്തിയത് ബോസ്മനായിരുന്നു.
ആ വേഷത്തിനുവേണ്ടി ഓഡീഷൻ ചെയ്യുമ്പോൾ ഈസ്റ്റ് വില്ലേജില് ഓഫ്-ബ്രോഡ്‍വേ എന്ന് നാടകത്തിനെ സംവിധാനം ചെയ്യുകയായിരുന്നു.
ബോസ്മൻ തന്റെ വലിയ സമയവും ഇത്തരം അഭിനയത്തിനും, നാടകത്തിനുമായി മാറ്റിവച്ചിരുന്നു.
ആ വേഷത്തിനായി ഓഡീഷൻ ചെയ്ത പ്രധാന 25 പേരിൽ സംവിധായകനായ ബ്രയൻ ഹെൽഗെലാന്റിന് വളരെയിഷ്ടപ്പെട്ടത് ബോസ്മനിനെയായിരുന്നു.
അദ്ദേഹം രണ്ട് പ്രാവിശ്യം ഓഡിഷൻ ചെയ്തിരുന്നു.
42 എന്ന സിനിമയ്ക്ക് ശേഷം അദ്ദേഹത്തിന്റെ ഒരു ഇന്റിപെന്റന്റ് സിനിമയായ ദി കിൽ ഹോൾ തിയേറ്ററിൽ റിലീസ് ചെയ്തു.
2014 സെപ്തംബറിന് ദിയവില്ലെ ഫിലിം ഫെസ്റ്റിവിൽ ബോസ്മൻ
2016 -ൽ മാർവെൽ കോമിക്സിലെ ട'ചള്ള / ബ്ലാക്ക് പാന്തർ ആയി അഭിനയിച്ചു, കാപ്റ്റൻ അമേരിക്ക:സിവിൽ വാർ ലായിരുന്നു അത്, അതായിരുന്നു അദ്ദേഹത്തിന്റെ മാർവൽ സിനിമകളിലെ ആദ്യത്തെ ചിത്രം.
2018 -ൽ ബ്ലാക്ക് പാന്തർ -ൽ ബ്ലാക്ക് പാന്തർ ആയി എത്തി.
വക്കാണ്ട യുടെ കഥ പറയുന്ന ഒരു മാർവൽ ചിത്രമാണിത്.
2019 -ൽ മറ്റൊരു ഭാഗം ഇറങ്ങാനായിരിക്കുന്ന അവഞ്ചേഴ്സ്: ഇൻഫിനിറ്റി വാർ -ൽ അതേ റോളിൽ ബോസ്മൻ വരും.
ക്രിസ്റ്റ്യൻ ആയിട്ടാണ് ബോസ്മൻ വളർന്നത്, അദ്ദേഹത്തിന്റെ മുൻകാല പുരേഹിതൻ പറഞ്ഞ‍ത് ബോസ്മൻ എപ്പോഴും വിശ്വാസത്തെ കൈവിടില്ല എന്നായിരുന്നു.
മാർവൽ സിനിമാറ്റിക് യൂണിവേഴ്സിലെ ബ്ലാക്ക് പാന്തറാകുവാൻ ഒരുപാട് പ്രാർത്ഥിച്ചിട്ടുണ്ടെന്ന് ബോസ്മൻ ഒരിക്കൽ പറഞ്ഞിരുന്നു.
ഫിലിമോഗ്രാഫി സിനിമകൾ Year Title Role Director Notes 2008 The Express Floyd Little Gary Fleder 2013 The Kill Hole Lt. Samuel Drake Mischa Webley 42 Jackie Robinson Brian Helgeland 2014 Draft Day Vontae Mack Ivan Reitman Get on Up James Brown Tate Taylor 2016 Gods of Egypt Thoth Alex Proyas Captain America: Civil War T'Challa / Black Panther Anthony Joe Russo Nominated – Saturn Award for Best Supporting Actor in a Film Message from the King Jacob King Fabrice Du Welz Also executive producer 2017 Marshall Thurgood Marshall Reginald Hudlin Also co-producer 2018 Black Panther T'Challa / Black Panther Ryan Coogler Nominated – Saturn Award for Best Actor in a Film Avengers: Infinity War Anthony Joe Russo Post-production 2019 Untitled Avengers film Post-production ടെലിവിഷൻ Year Title Role Notes 2003 Third Watch David Wafer Episode: "In Lieu of Johnson" 2004 Law Order Foster Keyes Episode: "Can I Get a Witness?" 2006 CSI: NY Rondo Episode: "Heroes" 2008 ER Derek Taylor Episode: "Oh, Brother" 2008 Cold Case Dexter Collins Episode: "Street Money" 2008–2009 Lincoln Heights Nathaniel "Nate" Ray 9 episodes 2009 Lie to Me Cabe McNeil Episode: "Truth or Consequences" 2010 Persons Unknown Sergeant McNair 13 episodes 2010 The Glades Michael Richmond Episode: "Honey" 2011 Castle Chuck Russell Episode: "Poof, You're Dead" 2011 Fringe Mark Little / Cameron James Episode: "Subject 9" 2011 Detroit 1-8-7 Tommy Westin Episode: "Beaten/Cover Letter" 2018 Saturday Night Live Himself Episode: "Chadwick Boseman/Cardi B" References
ചാണ സൈക്കിൾ വീലിൽ ഘടിപ്പിച്ച ചാണ
കത്തിയും അതുപോലെയുള്ള മറ്റ് ഉപകരണങ്ങളും തേച്ച് മിനുക്കി മൂർച്ച കൂട്ടാനും രത്നങ്ങൾ തേച്ച് മിനുക്കി മിനുസപ്പെടുത്തുവാനും ഉപയോഗിക്കുന്ന കല്ലാണ് ചാണ .
പൂജകൾക്കും മറ്റും ചന്ദനം അരക്കുന്നതിനും ആയുർവ്വേദ ഔഷധങ്ങൾ അരക്കുന്നതിനും ചാണ ഉപയോഗിക്കുന്നു.
ചിത്രശാല സൈക്കിൾ ചക്രം കൊണ്ട് പ്രവർത്തിപ്പിക്കുന്ന ചാണ ചാണയിൽ കത്തി മൂർച്ച കൂട്ടുന്നു ചാണയിൽ കത്തി മൂർച്ച കൂട്ടുന്നതിന്റെ വീഡിയോ അവലംബം ↑ Scholar.chem.nyu.edu എന്ന സൈറ്റിൽ നിന്നും .
ചാണകം ഇംഗ്ലീഷ് വിലാസം https://ml.wikipedia.org/wiki/Cow_dung ഈർപ്പത്തോടുകൂടിയ ചാണകം
കന്നുകാലികളുടെ വിസർജ്യത്തെ ചാണകം എന്ന് പറയുന്നു.
സാധാരണയായി പശു , എരുമ , പോത്ത് തുടങ്ങിയ മൃഗങ്ങളുടെ വിസർജ്യം ആണ് ഇത്.
ഉപയോഗങ്ങൾ വളം
ജൈവ വളങ്ങളുടെ ഒരു പ്രധാന ഘടകമാണ് ചാണകം.
ചാണകവും എല്ലുപൊടിയും ചേർന്ന മിശ്രിതം സാധാരണയായി ഉപയോഗിച്ചുപോരുന്ന ജൈവവളമാണ്.
ഇന്ധനം ചാണകം ഇന്ധനത്തിനായി ഉണക്കുന്നു
ചാണകം ഉണക്കി അവ വിറകിനു പകരമായി ഉപയോഗിക്കുന്നു.
ബയോഗ്യാസിന്റെ നിർമ്മാണത്തിൽ അടിസ്ഥാന ഘടകമാണിത്.
പശുത്തൊഴുത്തിൽ നിന്നും നേരിട്ട് ശേഖരിക്കുന്ന ചാണകവും മൂത്രവും പ്രത്യേക അടച്ച അറയിൽ സൂക്ഷിച്ച് അവയിൽ നിന്നും പാചകവാതകം നിർമ്മിക്കുവാൻ സാധിക്കും.
കേരളത്തിൽ ഇപ്പോൾ ഇത് ഉപയോഗിച്ചു പോരുന്നു.
ഇവയിലടങ്ങിയിരിക്കുന്ന മീഥൈന്റെ അംശമാണ് ഇതിനു സഹായിക്കുന്നത്.
മറ്റുപയോഗങ്ങൾ ചാണകം മെഴുകിയ തറയിലെഴുതിയ കോലം
തറ മെഴുകുന്നതിനും മറ്റുമായി പല ആവശ്യങ്ങൾക്കും ചാണകം ഉപയോഗിക്കുന്നു.
ചിത ഒരുക്കുന്നതിനും മറ്റും ഉത്തരേന്ത്യയിൽ ചാണകം ഉപയോഗിച്ചുവരുന്നു.
ആയുർവേദത്തിൽ പശുവിന്റെ ചാണകത്തിന്റെയും മൂത്രത്തിന്റെയും  ഔഷധമൂല്യത്തെ കുറിച്ചു പറഞ്ഞിട്ടുണ്ട് .
തണുപ്പുള്ള സ്ഥലങ്ങളിൽ ഭിത്തിയിൽ മെഴുകി താപകുചാലകങ്ങളായി ഉപയോഗിക്കുന്നു.
പരിതഃസ്ഥിതിക സ്വധീനം